A Bizottság 3470/89/EGK rendelete
(1989. november 16.)
a Kombinált Nómenklatúra 7. árucsoportjára vonatkozó 2. kiegészítő megjegyzés alkalmazásához használandó elemzési módszerről
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 3469/89/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,
mivel a fent említett rendelethez mellékelt Kombinált Nómenklatúra egységes alkalmazásának biztosítása érdekében a Kombinált Nómenklatúra 7. árucsoportjára vonatkozó 2. kiegészítő megjegyzés alkalmazása tekintetében rendelkezéseket kell elfogadni;
mivel, az elvégzett tanulmányoknak megfelelően az e rendelet mellékletében leírt elemzési módszer megfelelőnek tűnik;
mivel a Nómenklatúra Bizottság az elnöke által meghatározott határidőn belül nem nyilvánított véleményt,
ELFOGADTA EZT A RENDELETET:
1. cikk
A Kombinált Nómenklatúra 7. árucsoportjára vonatkozó 2. kiegészítő megjegyzés alkalmazásához használandó elemzési módszert e rendelet melléklete tartalmazza.
2. cikk
Ez a rendelet 1990. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1989. november 16-án.